रोबोट का आविष्कार वास्तव में इस दृष्टि से किया गया कि ऐसे खतरनाक काम जो मनुष्य के लिए दुष्कर प्रतीत होते हैं, रोबोट आसान कर देंगे। अब तो तरह तरह के नए रोबोट बनाये जा रहे हैं जो मानवोपयोगी तो हैं ही अत्यंत रोचक भी हैं। उदाहरण के लिए ‘फूड क्रिटिक रोबोट’, ‘औसत विद्यार्थियों से कुशाग्र बुद्धि वाले रोबोट’, ‘बर्ड-रोबोट’, ‘चीता-रोबोट’, ‘पेंगुइन-रोबोट’, ‘बिल्ली रोबोट’,‘किरोबो’, ‘मांसपेशियों बाले रोबोट’, ‘रे-रोबोट’, ‘पर्सनल रोबोट-2’ और ‘आकार परिवर्तित करने वाला रोबोट’। रोबोट के नाना प्रकार , उनके संसार और उनके कार्य की विविधता हमें हैरत और रोमांच से भर देती है।